Store (opptil 50 millimeter), kraftige, svarte smellere, kroppen mer eller mindre kledt med lyse skjell som danner mønstre i ulike farger, mest gulaktige. Hannene har korte, kamformede antenner, hunnens antenner er korte og tynne. Pronotum er oftest litt lengre enn bredt, rundet med kort, skrått tilbaketrukne bakhjørner, vanligvis butte i spissen. Dekkvingene har fine punktrader, men disse kan være dekket av skjellkledningen.